**J Mascis**, nado o 10 de decembro de 1965 en Amherst, Massachusetts, é un músico estadounidense. É coñecido sobre todo por ser o cantante, guitarrista e compositor de Dinosaur Jr. a pesar de traballar ocasionalmente como produtor ou como compositor de música de películas.

Traxectoria
-----------

Nado en Amherst, Massachusetts, fillo dun dentista local, medrou na mesma zona coa súa irmá Patty e o seu irmán maior Mike. A súa nai, Theresa, morreu en 1985 mentres que o seu pais, Joseph Sr. morreu en 1993.

Mascis converteuse nun fan da música e entusiasta da batería aos 9 anos, e posteriormente uniuse ao conxunto de jazz do colexio como batería.

Aos 17 anos, a principios dos 80, Mascis uniuse á banda hardcore de curta vida Deep Wound, cos amigos do instituto Lou Barlow, Scott Helland e Charlie Nakajima. Comezou tocando a batería, pero cambiou para a guitarra cando fundou o grupo Dinosaur Jr. (co baixista Barlow e o batería Patrick "Murph" Murphy) en 1984 acadando éxito en todo o país. A súa voz foi comparada coa de Neil Young, e os seus riffs de guitarra designados coma "monolíticos". Despois de que Mascis despedise a barlow de Dinosaur Jr. en 1989 gravou varios discos coa banda ata 1997, e tamén un álbum en solitarios acústico titulado *Martin + Me* en 1996. En 1989 Kurt Cobain suxeriu que Mascis se unise a Nirvana como guitarrista.

Foi batería do proxecto paralelo Upsidedown Cross, unha banda de doom metal de Boston que tamén contaba con Seth Putnam de Anal Cunt, que editou un álbum auto-titulado co selo Taang! Records en 1991. Mascis escribiu temas para a película *Gas, Food, Lodging* e fixo un cameo na mesma. En 1996 tivo un pequeno papel no filme *Grace of my Heart* e achegou un par de temas á súa banda sonora. No ano 2000 comezou a traballar nos discos da súa nova banda, J Mascis and the Fog.

En abril do 2005 Mascis reuniuse con Barlow e Murph, o trío orixinal de Dinosaur Jr. para realizar unha xira de celebración da re-edición dos seus primeiros tres álbums. Dende entón lanzaron dous novos traballos: *Beyond* (2007) e *Farm* (2009).

No mes de agosto do 2005 Mascis editou un novo traballo en solitrio baixo o nome de J Mascis and Friends, *J and Friends Sing and Chant For Amma*, un álbum adicado ao líder relixioso hindú Mata Amritanandamayi, sobre o cal anteriormente compuxera a canción "Ammaring", aparecida no primeiro álbum de J Mascis + The Fog *More Light*. Os beneficios do disco foron doados á organización de Mata Amritanandamayi, que actuou axudando aos damnificados do tsunami do ïndico do ano anterior.

Discografía
-----------

### En solitario

| Álbum | Ano | Selo |
| --- | --- | --- |
| *Several Shades of Why* | 2011 | Sub Pop Records |
| *Tied to a Star* | 2014 | Sub Pop Records |
| *Elastic Days* | 2018 | Sub Pop Records |
| *What Do We Do Now* | 2024 | Sub Pop Records |

Notas
-----

1. ↑  Lester, Paul (2012-08-03). "J Mascis: 'I never took it that seriously'". *The Guardian* (en inglés). ISSN 0261-3077. Consultado o 2024-03-08.
2. ↑  "Picking Up the Slack". *Spin*. Consultado o 8 de marzo de 2024.
3. ↑  "J Mascis". *Exclaim!* (en inglés). Consultado o 2024-03-08.
4. 1 2 3  "Dinosaur Jr.: Rediscovering the Gnarl". *Spin*. Consultado o 8 de marzo de 2024.
5. ↑  "How a 16-year-old J Mascis from Dinosaur Jr. got into straight-edge and learnt to play anywhere". *Loud And Quiet* (en inglés). Consultado o 2024-03-08.
6. ↑  "J Mascis Songs, Albums, Reviews, Bio & More". *AllMusic* (en inglés). Consultado o 2024-03-08.
7. ↑  "How J Mascis Almost Joined Nirvana (Twice!) and Built to Spill". *Spin*. Consultado o 8 de marzo de 2024.

| * v
* c
* e
Dinosaur Jr. |
| --- |
| 
* *J Mascis'*
* **Lou Barlow**
* **Murph**

* Mike Johnson
* George Berz

 |
| Álbums de estudio | 
* *Dinosaur*
* *You're Living All Over Me*
* *Bug*
* *Green Mind*
* *Where You Been*
* *Without a Sound*
* *Hand It Over*
* *Beyond*
* *Farm*
* *I Bet on Sky*
* *Give a Glimpse of What Yer Not*

 |
| Sinxelos | 
* "Freak Scene"
* "Just Like Heaven"
* "The Wagon"
* "Whatever's Cool with Me"
* "Feel the Pain"

 |
| Artigos relacionados | 
* Deep Wound
* Sebadoh
* J Mascis + The Fog
* Witch
* The Folk Implosion

 |

|  |  |
| --- | --- |
| Control de autoridades | 
* Wd: Q739681
* WorldCat
* VIAF: 5132469
* Allmovie: p101580
* AllMusic: mn0000086774
* BNE: XX1177433
* BNF: 14037044n
* Discogs: 97679
* Europeana: ID
* Genius: J-mascis
* GND: 134719840
* IMDb: nm0556208
* ISNI: 0000000059280618
* LCCN: no98016557
* MusicBrainz: ID
* NNDB: 000100897
* Songkick: 226924
* TMDb: 1059867

 |